Voldemārs Šoriņš
Voldemārs Šoriņš (dzimis 1952. gada 24. novembrī Liepājā) ir latviešu aktieris. Bērnību pavadījis Vērgalē, kur gājis vietējā skolā. Mācījies Liepājas 1. vidusskolā. Skolas laikā dejojis sarīkojuma dejas, piedalījies daiļlasīšanas konkursos, darbojies vokālajā kvartetā un skolas teātra pulciņā, kā arī Liepājas kultūras namā dejojis tautas dejas. Absolvējis konservatorijas Teātra nodaļu. 1975. gadā nokļuvis Drāmas teātrī (tagad - Nacionālais teātris). Kopā ar Zigurdu Neimani bija pirmā latviešu seriāla "Dzīvoklis" režisors un scenārija autors.